
 诇讗讞专讬诐 讙讜专诐 讟讜诪讗讛 诇注爪诪讜 诇讗 讻诇 砖讻谉 讗诇讗 驻砖讬讟讗 讘讝讘 诪爪讜专注 讜诪讚讗讬爪讟专讬讱 拽专讗 诇专讘讜讬讬 讘专讗讬讬讛 砖谞讬讛 砖诪注 诪讬谞讛 诪拽讜诐 讝讬讘讛 诇讗讜 诪注讬谉 讛讜讗 讗诪专 诇讬讛 专讘 讬讛讜讚讛 诪讚住拽专转讗 诇专讘讗 诪诪讗讬 讚讬诇诪讗 诇注讜诇诐 讗讬诪讗 诇讱 讘讝讘 讙专讬讚讗 讜讚拽讗诪专转 诇讗讞专讬诐 讙讜专诐 讟讜诪讗讛 诇注爪诪讜 诇讗 讻诇 砖讻谉 砖注讬专 讛诪砖转诇讞 讬讜讻讬讞 砖讙讜专诐 讟讜诪讗讛 诇讗讞专讬诐 讜讛讜讗 注爪诪讜 讟讛讜专 讗诪专 讗讘讬讬 诪讗讬 转讘注讬 诇讬讛 讜讛讗 讛讜讗 讚讗诪专 讝讗转 转讜专转 讛讝讘 讘讬谉 讙讚讜诇 讘讬谉 拽讟谉 讜讻讬讜谉 讚谞驻拽讗 诇讬讛 诪讛转诐 讗讬讬转专 诇讬讛 诇讝讻专 诇专讘讜转 诪爪讜专注 诇诪注讬谞讜转讬讜 谞拽讘讛 诇专讘讜转 诪爪讜专注转 诇诪注讬谞讜转讬讛 讜讗拽砖讬讛 专讞诪谞讗 诪爪讜专注 诇讝讘 讙诪讜专 诪讛 讝讘 讙诪讜专 诪讟诪讗 讘诪砖讗 讗祝 专讗讬讬讛 专讗砖讜谞讛 砖诇 诪爪讜专注 诪讟诪讗 讘诪砖讗 讗''专 讛讜谞讗 专讗讬讬讛 专讗砖讜谞讛 砖诇 讝讘 诪讟诪讗讛 讘讗讜谞住 砖谞讗诪专 {讜讬拽专讗 讟讜-诇讘} 讝讗转 转讜专转 讛讝讘 讜讗砖专 转爪讗 诪诪谞讜 砖讻讘转 讝专注 诪讛 砖讻讘转 讝专注 诪讟诪讗 讘讗讜谞住 讗祝 专讗讬讬讛 专讗砖讜谞讛 砖诇 讝讘 诪讟诪讗讛 讘讗讜谞住 转讗 砖诪注 专讗讛 专讗讬讬讛 专讗砖讜谞讛 讘讜讚拽讬谉 讗讜转讜 诪讗讬 诇讗讜 诇讟讜诪讗讛 诇讗 诇拽专讘谉 转''砖 讘砖谞讬讛 讘讜讚拽讬谉 讗讜转讜 诇诪讗讬 讗讬诇讬诪讗 诇拽专讘谉 讗讘诇 诇讟讜诪讗讛 诇讗 讗拽专讬 讻讗谉 诪讘砖专讜 讜诇讗 诪讞诪转 讗讜谞住讜 讗诇讗 诇讗讜 诇讟讜诪讗讛 讜诪讚住讬驻讗 诇讟讜诪讗讛 专讬砖讗 谞诪讬 诇讟讜诪讗讛 诪讬讚讬 讗讬专讬讗 讛讗 讻讚讗讬转讗 讜讛讗 讻讚讗讬转讗 转讗 砖诪注 专讘讬 讗诇讬注讝专 讗讜诪专 讗祝 讘砖诇讬砖讬 讘讜讚拽讬谉 讗讜转讜 诪驻谞讬 讛拽专讘谉 诪讻诇诇 讚转谞讗 拽诪讗 诪驻谞讬 讛讟讜诪讗讛 拽讗诪专 诇讗 讚讻讜诇讬 注诇诪讗 诇拽专讘谉 讜讛讻讗 讘讗转讬诐 拽讗 诪讬驻诇讙讬 专讘谞谉 诇讗 讚专砖讬 讗转讬诐 讜专讘讬 讗诇讬注讝专 讚专讬砖 讗转讬诐 专讘谞谉 诇讗 讚专砖讬 讗转讬诐 讛讝讘 讞讚讗 讝讜讘讜 转专转讬 诇讝讻专 讘砖诇讬砖讬 讗拽砖讬讛 专讞诪谞讗 诇谞拽讘讛 讜专讘讬 讗诇讬注讝专 讚专讬砖 讗转讬诐 讛讝讘 讞讚讗 讗转 转专转讬 讝讜讘讜 转诇转 讘专讘讬注讬 讗拽砖讬讛 专讞诪谞讗 诇谞拽讘讛 转讗 砖诪注 专讘讬 讬爪讞拽 讗讜诪专 讜讛诇讗 讝讘 讘讻诇诇 讘注诇 拽专讬 讛讬讛 讜诇诪讛 讬爪讗 诇讛拽诇 注诇讬讜 讜诇讛讞诪讬专 注诇讬讜 诇讛拽诇 注诇讬讜 砖讗讬谉 诪讟诪讗 讘讗讜谞住 讜诇讛讞诪讬专 注诇讬讜 

 诇讗讞专讬诐 讙讜专诐 讟讜诪讗讛. 讻诇讜诪专 讟讬驻讛 讝讜 讙讜专诪转 诇讘注诇讛 砖诪讟诪讗 讘诪砖讗 讻讚讻转讬讘 (讜讬拽专讗 讟讜) 讜讻诇 讗砖专 讬讛讬讛 转讞转讬讜 讜讗讜拽诪讬谞谉 讘注诇讬讜谞讜 砖诇 讝讘 讛讬讗 注爪诪讛 诇讗 讻诇 砖讻谉: 讗诇讗 讘讝讘 诪爪讜专注. 讗讬爪讟专讬讱 讚诇讗 讗转讬 讘拽诇 讜讞讜诪专 讚诇讗 讙专诪讛 诇讜 讟讜诪讗讛 砖讛专讬 诪讞诪转 谞讙注讜 讛讬讛 诪讟诪讗 讘诪砖讗 讜讗驻讬诇讜 讘讗讛诇: 讜诪讚讗讬爪讟专讬讱 拽专讗 诇专讘讜讬讬 诇砖谞讬讛 砖''诪 讘专讗砖讜谞讛. 讚诇讗讜 诪注讬讬谉 讛讜讗 讚讗讬 诪注讬讬谉 讛讜讗 专讗砖讜谞讛 诪讟诪讗讛 砖谞讬讛 诇讗 讻诇 砖讻谉: 诇注讜诇诐 讗讬诪讗 诇讱 讘讝讘 讙专讬讚讗. 讚讗讬 讘诪爪讜专注 诇讗 讗讬爪讟专讬讱 拽专讗 诇专讘讜讬讬 讚讗驻讬诇讜 专讗砖讜谞讛 诪讟诪讗 诪砖讜诐 诪注讬讬谉: 讜讚拽讗诪专转 讻讜' 砖注讬专 讛诪砖转诇讞 讬讜讻讬讞 砖讙讜专诐 讟讜诪讗讛. 诇诪砖诇讞讜 讻讚讻转讬讘 (讜讬拽专讗 讟讝) 讜讛诪砖诇讞 讗转 讛砖注讬专 讜讙讜' 讜讛讜讗 注爪诪讜 讟讛讜专 砖讗讬谉 讘讛诪讛 诪讟诪讗讛 诪讞讬讬诐: 诪讗讬 转讬讘注讬 诇讬讛. 诇专讘 讬讜住祝: 讛讗 讗讬讛讜 讗诪专 讻讜'. 讘讬谉 拽讟谉 讘讬谉 讙讚讜诇 诇讝讬讘讛 讜诇讗 讗讬爪讟专讬讱 讜讛讝讘 讗转 讝讜讘讜 诇讝讻专 诇专讘讜转 拽讟谉 讚讛讗 诪讝讗转 转讜专转 讛讝讘 谞驻拽讗 讜讗讬讬转专 诇讝讻专 诇专讘讜转 诪爪讜专注: 讜讗讬转拽砖 诪爪讜专注 诇讝讘 讙诪讜专. 讘注诇 砖转讬 专讗讬讜转 讚讛讗 讘讛讗讬 拽专讗 讚讛讬拽砖讗 讚诪爪讜专注 转专转讬 讻转讬讘讬 讜讛讝讘 讗转 讝讜讘讜 讛专讬 砖转讬诐 讜讻转讬讘 讘讬讛 诇讝讻专 诇专讘讜转 诪爪讜专注 讻讚讬谉 讝讘 讙诪讜专 诪讛 讝讘 讙诪讜专 讝讜讘讜 诪讟诪讗 讘诪砖讗 讗祝 诪爪讜专注 讝讜讘讜 诪讟诪讗 讘诪砖讗 讜讗驻讬诇讜 专讗砖讜谞讛 讚讘砖诇诪讗 讗讬 诪驻讬拽 诇讬讛 讛讗讬 诇讝讻专 诇讝讘 拽讟谉 讜讬诇讬祝 诪爪讜专注 讝讻专 诪诪爪讜专注转 谞拽讘讛 讗讬讻讗 诇诪讘注讬 专讗讬讬讛 专讗砖讜谞讛 诪讛讜 诪讬 讛讜讬 诪转注讙诇 讜讬讜爪讗 讜诪转专讘讬 注诐 砖讗专 诪注讬讬谞讜转 讗讜 诇讗讜 讚讘谞拽讘讛 诇讬讻讗 讝讜讘 诇讜讘谉 诇诪讬诇驻讬讛 诪讛讬拽砖讗 讚讝讘 讙诪讜专 讗讬 诇讗讜 诪注讬讬谉 讛讜讬 讗讘诇 讛砖转讗 讚诪爪讜专注 讝讻专 讗讬转拽砖 诇讝讘 讙诪讜专 诇讗 爪专讬讱 转讜 诇诪讘注讬: 讜讗讬转 讚诪驻专砖讬 讘注讬讗 讚专讘 讬讜住祝 讛讻讬 专讗讬讬讛 专讗砖讜谞讛 砖诇 诪爪讜专注 诪讛讜 砖转讟诪讗 讘诪砖讗 讘讝讘 讙专讬讚讗 诇讗 转讘注讬 诇讱 讚讜讚讗讬 诪讟诪讗 讻讚讗诪专 诇拽诪谉 诇讬诪讚 注诇 讛讝讜讘 砖讛讜讗 讟诪讗 讜诪讜拽诪讬谞谉 讘讚诐 讛谞讚讛 讚拽专讗 诇诪砖讗 讗转讗 讻讬 转讘注讬 诇讱 讘诪爪讜专注 讚讗讬讻讗 诇诪讬诪专 讘讝讘 讙专讬讚讗 讛讜讗 讚诪讟诪讗 诪砖讜诐 讚讙讜专诪转 诇讜 讟讜诪讗讛 讗讘诇 讘诪爪讜专注 讻讘专 讟诪讗 讛讜讗 讜讗讬谞讛 讙讜专诪转 诇讜 讟讜诪讗讛 诇讗 诪讟诪讬讗 讛讟讬驻讛 讗讬 诇讗 讗诪专讬谞谉 诪注讬讬谉 讛讜讗 讻专讜拽讜 讗讜 诪讬诪讬 专讙诇讬讜 诪讗讬 诪注讬讬谉 讛讜讗 讗讜 诇讗. 诇讬诪讚 注诇 讛讝讜讘 讜诪讜拽诪讬谞谉 诇讛 讘专讗讬讬讛 专讗砖讜谞讛 讜讛讻讬 诪砖诪注 讻讬 讬讛讬讛 讝讘 诪讘砖专讜 讗讜转讜 讛讝讘 讟诪讗 诇讗讞专讬诐 诇讘注诇讛 讜诪讚讗讬爪讟专讬讱 诇专讘讜讬讬 诇专讗讬讬讛 专讗砖讜谞讛 砖''诪 诇讗讜 诪注讬讬谉 讛讜讗 讜砖讬讘讜砖 讛讜讗 诪驻谞讬 讻诪讛 转砖讜讘讜转 讞讚讗 讚拽讗 驻砖讬讟 诇讬讛 诪拽讜诐 讝讬讘讛 诇讗讜 诪注讬讬谉 讛讜讗 讜讛讗 诇诪砖讗 专讘讬讬讛 拽专讗 讻讚讗诪专 讘讚诐 讛谞讚讛 诪讛 诇讬 诪注讬讬谉 讜诪讛 诇讬 诇讗讜 诪注讬讬谉 讜注讜讚 诪讬 讗讬讻讗 诇讗讜拽诪讬 诇讛讗讬 拽专讗 讘专讗讬讬讛 专讗砖讜谞讛 讜讛讗 诪讛讻讗 谞驻拽讗 诇谉 讘讻诇 讚讜讻转讬 诪谞讛 讛讻转讜讘 砖转讬诐 讜拽专讗讜 讟诪讗 讜注讜讚 诪讬 讗讬讻讗 诇诪讬诪专 讘专讗讬讬讛 专讗砖讜谞讛 讘讝讘 讙专讬讚讗 诇讗讞专讬诐 讙讜专诐 讟讜诪讗转 诪砖讗 讛讗 讝讘 讘注诇 专讗讬讬讛 讗讞转 讗讬谞讜 讗诇讗 讻专讜讗讛 拽专讬 讻讚讗诪专 讘讻诪讛 诪拽讜诪讜转 砖转讬诐 诇讟讜诪讗转 讝讬讘讛 讜砖诇砖 诇拽专讘谉 讜注讜讚 专讗讬讬讛 专讗砖讜谞讛 讛讗 讗拽砖讬讛 诇注讬诇 诇拽专讬 讜拽专讬 诇讗 诪讟诪讗 讘诪砖讗 讜诪砖讜诐 砖讻转讜讘 讘住驻专讬诐 诪讚讗讬爪讟专讬讱 拽专讗 讘专讗讬讬讛 专讗砖讜谞讛 诪驻专砖讬 诇讬讛 讛讻讬 讜诇讗讜 诪讬诇转讗 讛讬讗 讚讛讗讬 讘专讗讬讬讛 专讗砖讜谞讛 驻讬专讜砖 讛讬讛 讘住驻专讬诐 讜诇拽诪讬讛 拽讗讬 讜讛讻讬 拽讗诪专 诪讚讗讬爪讟专讬讱 拽专讗 诇专讘讜讬讬 诇砖谞讬讛 砖''诪 专讗砖讜谞讛 诪拽讜诐 讝讬讘讛 诇讗讜 诪注讬讬谉 讛讜讗 讜讛''讙 讘砖诇讛讬 砖诪注转转讗 诪讛 讝讘 讙诪讜专 诪讟诪讗 讝讜讘讜 讘诪砖讗 讗祝 诪爪讜专注 讻讜' 讗诇诪讗 讝讘 讙诪讜专 讛讜讗 讚诪讟诪讗 讟讬驻转 讝讜讘讜 讘诪砖讗 讗讘诇 讝讘 讘注诇 专讗讬讬讛 讗讞转 诇讗: 诪讟诪讗 讘讗讜谞住. 讗讜转讛 讟讜诪讗讛 拽诇讛 讛讗诪讜专讛 讘讛 诪讙注 讜讟讜诪讗转 注专讘 讘拽专讬 讜诇讛爪讟专祝 诇砖谞讬讛 诇讟诪讗 讻讝讘 讙诪讜专 讜讛讗 讚讻转讬讘 诪讘砖专讜 讜诇讗 诪讞诪转 讗讜谞住讜 注诇 讻专讞讱 讗专讗讬讬讛 砖谞讬讛 讚讻转讬讘 讘转专讛 拽讗讬 讜诇讗 讗专讗砖讜谞讛 讚讛讗 讗讬转拽砖 诇砖讻讘转 讝专注 讜砖讻讘转 讝专注 讻诇 注爪诪讜 诪讞诪转 讗讜谞住 讞讬诪讜诐 讘讗: 讘讜讚拽讬谉 讗讜转讜. 讘砖讘注讛 讚专讻讬诐 讘诪讗讻诇 讘诪砖转讛 讘拽驻讬爪讛 讜讘诪砖讗讜讬 讻讜': 诪讗讬 诇讗讜 诇讟讜诪讗讛. 讚讗讬 讘讗讜谞住 讛讜讗 讛讜讬 讟讛讜专 诇讙诪专讬: 诇讗 诇拽专讘谉. 讚讗讬 拽诪讬讬转讗 讘讗讜谞住 诇讗 诪爪讟专驻讗 诇砖诇砖 诇讞讬讬讘讜 拽专讘谉: 讗讬诇讬诪讗 诇拽专讘谉 讗讘诇 诇讟讜诪讗讛. 讛讗诪讜专讛 讘讜 讚讛讬讬谞讜 讟讜诪讗讛 讞诪讜专讛 诇讗 讘注讬 讘讚讬拽讛: 拽专讬 讻讗谉 诪讘砖专讜 讜诇讗 诪讞诪转 讗讜谞住讜. 讜讛讗讬 诪讘砖专讜 讘拽专讗 讚砖转讬 专讗讬讜转 讻转讬讘: 讗转讬诐. (讜讬拽专讗 讟讜) 讜讛讝讘 讗转 讝讜讘讜 诇讝讻专 讜诇谞拽讘讛: 讝讘 讞讚讗 讝讜讘讜 转专转讬 诇讝讻专. 讻诇讜诪专 注讚 讻讗谉 讬砖 诇讜 讚讬谉 讝讻专 砖讗讬谞讜 诪讟诪讗 讘讗讜谞住 诪讻讗谉 讜讗讬诇讱 讚讛讬讬谞讜 砖诇讬砖讬转 诇谞拽讘讛 讻转讬讘 讻诇讜诪专 讬砖 诇讜 讚讬谉 谞拽讘讛 砖诪讟诪讗讛 讘讗讜谞住 讻讚讬诇驻讬谞谉 讘驻讬专拽讬谉 (诇拽诪谉 讚祝 诇讜:) 诪讻讬 讬讝讜讘 讝讜讘 讜讗讬讛讬 谞诪讬 诪讬讬转讗 诇讬讛 诇讬讚讬 拽专讘谉: 讘专讘讬注讬转. 讗讝 讗拽砖讬讛 专讞诪谞讗 诇谞拽讘讛. 讚讗驻讬诇讜 讘讗讜谞住 讜诇讗 诇注谞讬谉 讟讜诪讗讛 讚讛讗 诪讻讬 讞讝讬讗 转专转讬 讗讬讟诪讬 诇讬讛 讜诇拽专讘谉 谞诪讬 诇讗 讚诪砖诇砖讛 讗讬讞讬讬讘 诇讬讛 讗诇讗 诇住转讬专讛 讻讙讜谉 讚驻住拽 讜讛转讞讬诇 诇住驻讜专 砖讘注讛 谞拽讬讬诐 讜专讗讛 专讗讬讬讛 专讘讬注讬转 讗驻讬诇讜 讘讗讜谞住 住讜转专: 讜讛诇讗 讝讘 讘讻诇诇 讘注诇 拽专讬 讛讬讛. 讻讚诪驻专砖 诇拽诪讬讛 讜讗讝讬诇 讚讗讬转拽讜砖 诇砖讻讘转 讝专注: 讜诇诪讛 讬爪讗. 讘驻专砖转 讝讘讬谉 诇讛讻转讘 诇注爪诪讜: 诇讛拽诇 注诇讬讜. 砖诇讗 讬讟诪讗 讘讗讜谞住 讚讛讗 拽专讬 诪讟诪讗 讘讗讜谞住: 

转讜住驻讜转



 诇讗讞专讬诐 讙讜专诐 讟讜诪讗讛. 驻讬专砖 专砖''讬 诇讝讘 注爪诪讜 讙讜专诐 讟讜诪讗转 诪砖讗 讻讚讻转讬讘 讜讻诇. 讗砖专 讬讛讬讛 转讞转讬讜 讜讗讜拽诪讬谞谉 诇讬讛 讘注诇讬讜谞讜 砖诇 讝讘 讜讗讬谉 谞专讗讛 讚注诇讬讜谞讜 砖诇 讝讘 讗讬谞讜 拽专讜讬 诪砖讗 讜讗讬谞讜 诪讟诪讗 讗诇讗 讗讜讻诇讬谉 讜诪砖拽讬谉 讜注讜讚 讚讘讝讜讘 讻讬 讛讗讬 讙讜讜谞讗 诇讗 讗砖讻讞谉 讗诇讗 讻砖讛讟讬驻讛 讘讻祝 诪讗讝谞讬诐 讜讻专注讛 诇讻祝 砖谞讬讛 诇讻谉 谞专讗讛 诇驻专砖 诇讝讘 注爪诪讜 讙讜专诐 讟讜诪讗转 诪砖讗 砖讛谞讜砖讗 讛讝讘 讟诪讗 讛谞讜砖讗 讛讝讜讘 诇讗 讻诇 砖讻谉 讚讟诪讗 讜讘砖讗专 讟讜诪讗讜转 讚诇讗讜 诪砖讗 讻讙讜谉 诪砖讻讘 讜诪讜砖讘 讗讬谉 诇驻专砖 讚讛讗 诇诪爪讜专注 谞诪讬 讙讜专诐 讟讜诪讗讛 讚讗讬诇讜 诪爪讜专注 讙专讬讚讗 讗讬谞讜 注讜砖讛 诪砖讻讘 讜诪讜砖讘 讗诇讗 诇讟诪讗 讗讜讻诇讬谉 讜诪砖拽讬谉 讻讚驻专讬砖讬转 讘驻专拽 讗诇讜 讚讘专讬诐 (驻住讞讬诐 住讜.) 讜讗诐 讝讘 讛讜讗 诪讟诪讗 诪砖讻讘讜 讗讚诐 讜讘讙讚讬诐: 诇注讜诇诐 讗讬诪讗 诇讱 讘讝讘 讙专讬讚讗. 转讬诪讛 讚诪讻诇 诪拽讜诐 转驻砖讜讟 讚诇讗讜 诪注讬讬谉 讛讜讗 讚讗讬 诪注讬讬谉 讛讜讗 诇诪讛 诇讬 拽专讗 诇讟诪讗 讘讝讜讘 讚讛讗 诪讬讚 砖专讗讛 诪砖讛讜 砖诇 专讗讬讬讛 砖谞讬讛 诪讬讚 谞注砖讛 讝讘 诇诪''讚 讝讜讘 诪讟诪讗 讘诪砖讛讜 讚诇讗 讘注讬 讻讞转讬诪转 驻讬 讛讗诪讛 讜诪砖讛讜 砖谞讬 诇讟诪讗 讻讚讬谉 诪注讬讬谉 讚讗讬 讗驻砖专 诇讟讬驻讛 砖诇讗 转转讞诇拽 砖谞讬 诪砖讛讜讬讬谉 讜砖诪讗 讻诪讜 砖诪砖讛讜 专讗砖讜谉 砖讘讜 谞注砖讛 讝讘 讗讬谞讜 诪讟诪讗 讘诪砖讗 讛讜讗 讛讚讬谉 讻诇 诪讛 砖谞拽专讗 专讗讬讬讛 讗讞转 讚讛讬讬谞讜 讻诪讜 讙专讬讜谉 诇砖讬诇讛 (讝讘讬诐 驻''讗 诪''讛) 讚诇讗 诪讟诪讗 讘诪砖讗 讗注''讙 讚专讜拽讜 讜诪讬诪讬 专讙诇讬讜 讟诪讗讬谉 诪讬讚 讗讞专 专讗讬讬转 讝讜讘 诪砖讛讜 专讗砖讜谉: 讗祝 专讗讬讬讛 专讗砖讜谞讛 砖诇 诪爪讜专注 诪讟诪讗讛 讘诪砖讗. 转讬诪讛 讗诐 讻谉 诇注讬诇 诪谞诇讬讛 诇讗讜拽讜诪讬 拽专讗 讘讚诐 讟讛专讛 砖诇 诪爪讜专注转 讛讗 讗讬爪讟专讬讱 拽专讗 诇讻讚讛讻讗: 诪讗讬 诇讗讜 诇讟讜诪讗讛. 讜讗''转 诪讗讬 拽讜砖讬讗 讚讬诇诪讗 讛讗 讚讗诪专 专讘 讛讜谞讗 诪讟诪讗 讘讗讜谞住 讛讬讬谞讜 讟讜诪讗转 注专讘 讻讘注诇 拽专讬 讜讛讻讗 诪讬讬专讬 诇讛爪讟专祝 诇砖谞讬讛 诇讟诪讗 讟讜诪讗讛 讞诪讜专讛 诇注砖讜转讜 讝讘 讜讛讜讬 讛砖转讗 砖驻讬专 专讬砖讗 讚讜诪讬讗 讚住讬驻讗 讜讬''诇 诪讚诇讗 谞拽讟 讛专讜讗讛 专讗讬讬讛 讗讞转 砖诇 讝讬讘讛 讗诇讗 谞拽讟 专讗讬讬讛 专讗砖讜谞讛 砖诇 讝讘 诪砖诪注 讚讗讬讬专讬 讘讗讜转讜 砖专讗讛 砖转讬 专讗讬讜转 讜讛专讗砖讜谞讛 讛讬转讛 讘讗讜谞住 讚讝讘 讗讬谞讜 拽专讜讬 注讚 砖讬专讗讛 砖转讬 专讗讬讜转 讜讬诇讬祝 诪讛讬拽砖讗 讚讝讗转 转讜专转 讚讗讬讬专讬 讘讝讘 讙诪讜专 讜诪拽讬砖 专讗砖讜谞讛 砖诇 讛砖转讬诐 诇砖讻讘转 讝专注: 诪讻诇诇 讚转谞讗 拽诪讗 诇讟讜诪讗讛. 诇讗讜 诪谉 讛诇砖讜谉 诪讚拽讚拽 诪讚讗爪讟专讬讱 专' 讗诇讬注讝专 诇讛讝讻讬专 拽专讘谉 诪讻诇诇 讚转''拽 讗讬讬专讬 诇讟讜诪讗讛 讚讗''讻 诇讗 讛讜讛 诪砖谞讬 诪讬讚讬 讗诇讗 讛讻讬 讚讬讬拽 诪讻诇诇 讚转谞讗 拽诪讗 诇讗 诪爪专讬讱 讘讚讬拽讛 诪砖讜诐 拽专讘谉 讗诇讗 诪砖讜诐 讟讜诪讗讛 讚讗讬 诪砖讜诐 拽专讘谉 讛讜讛 诇讬讛 诇讗爪专讜讻讬 谞诪讬 讘讚讬拽讛 讘砖诇讬砖讬 讻专讘讬 讗诇讬注讝专 讜拽砖讛 讚讛讗 讘诇讗讜 诪讬诇转讬讛 讚专讘讬 讗诇讬注讝专 讛讜讛 诪爪讬 诇诪驻专讱 诪讚拽转谞讬 讘诪住' 讝讘讬诐 (驻专拽 讘' 诪''讘) 讘讛讚讬讗 讘诪讬诇转讬讛 讚专讘谞谉 讙讜驻讬讬讛讜 讘砖诇讬砖讬 讗讬谉 讘讜讚拽讬谉 讗讜转讜 讜砖诪讗 诪讬讬转讬 诪专讘讬 讗诇讬注讝专 诪砖讜诐 讚讘注讬 诇驻专讜砖讬 讘诪讗讬 驻诇讬讙讬: 

专诪讘"谉

讛讗 讚讗诪专 专讘讗 诇讗讞专讬诐 讙讜专诐 讟讜诪讗讛. 拽"诇 讗"讻 砖讻讘转 讝专注 讚讻转讘 专讞诪谞讗 诪诇讟诪讗 诇讬诪讗 诇讗讞专讬诐 讙讜专诐 讟讜诪讗讛 诇注爪诪讜 诇讗 讻"砖 讜诇诪讛 诇讬 讛讗 讚转谞讬讗 诪谞讬谉 诇谞讜讙注 讘砖讻讘转 讝专注 转"诇 讗讜 讗讬砖 讜讻讜' 讻讚讗讬转讗 讘驻' 讬讜爪讗 讚讜驻谉, 讜讻谉 (谞诪讬 拽讜砖讬讗) [讚诐 注讜砖讛] 诪砖讻讘 讜诪讜砖讘 诇讗讞专讬诐 讜讛讜讗 注爪诪讜 讗讬谞讜 注讜砖讛 诪砖讻讘 讜诪讜砖讘 讻讚讗诪专讬谞谉 讘驻专拽 讚诐 讛谞讚讛 讜讻诇 讛诪砖讻讘 讗砖专 转砖讻讘 注诇讬讜 谞讚讛 讜诇讗 讚诪讛 讜讘讛讗 讗讬讻讗 诇诪讬诪专 讛转诐 诪讬注讟讬讛 专讞诪谞讗 讚诇讗讜 讘专 诪砖讻讘 讜诪讜砖讘 讛讜讗 讜诇讬转 讘讬讛 讗诇讗 谞讙讬注讛 讘注诇诪讗.
转讜 拽砖讬讗 讜讛讗讬讻讗 谞诪讬 讛讬住讟 砖讛讝讜讘 讙讜专诐 讟讜诪讗转 讛讬住讟 讜讛讜讗 注爪诪讜 讗讬谞讜 诪讟诪讗 讘讛讬住讟.
讜讗讬讻讗 诇诪讬诪专 谞诪讬 讛转诐 诪讬注讟讬讛 专讞诪谞讗 诪讚讻转讬讘 讜讛谞讜砖讗 讗讜转诐 诪讬注讜讟讗 讛讜讗 讘驻专拽 讚诐 讛谞讚讛 (谞讛, 讗) 讗"谞 讘讻诇 讛讬讬谞讜 驻专讻讬讛 讚注讚讬祝 诪讬谞讬讬讛讜 讗诪专 诇讬讛 砖注讬专 讛诪砖转诇讞 讬讜讻讬讞 砖讗讬谉 诇讜 讟讜诪讗讛 讻诇诇 讜讙讜专诐 讟讜诪讗讛 讞诪讜专讛 讜讛讱 驻讬专讻讗 讜驻讬专讜拽讗 讚专讘 讬讛讜讚讛 诪讚住拽专转讗 讘讘专讬讬转讗 转谞讬讗 讘讛讜 讘驻专拽 讚诐 讛谞讚讛 讜诪讚诇讗 诪讬讬转讜 诇讛 讗讬谞讛讜 砖"诪 诇讗 砖诪讬注讗 诇讛 讜讘讙诪专讗 诇讗 砖诪讬注' 诇讛讜 讜讘讙诪专讗 诇讗 讗诪专讬谞谉 转谞讬讗 谞诪讬 讛讻讬 讚讘砖拽诇讗 讜讟专讬讗 讘注诇诪讗 诇讗 诪讬转诪专 讛讻讬.





专砖讘"讗

讛讗 讚讗诪专 专讘讗 诇讗讞专讬诐 讙讜专诐 讟讜诪讗讛 诇注爪诪讜 诇讗 讻"砖. 讛拽砖讜 讛转讜住' 讜讛诇讗 诇讗讞专讬诐 讙讜专诐 讟讜诪讗转 诪砖讻讘 讜诪讜砖讘 讜讛讜讗 注爪诪讜 讗讬谞讜 注讜砖讛 诪砖讻讘 讜诪讜砖讘 讻讚讗讬转讗 讘专讬砖 驻专拽 讚诐 讛谞讚讛 (谞讚讛 谞讚, 讘). 讜诪讬讛讜 讛讗讬 诇讗讜 拽讜砖讬讗 讛讬讗 讻诇 讻讱 讚讚讬诇诪讗 讛转诐 诪砖讜诐 讚诪讬注讟讬讛 拽专讗 讘讛讚讬讗 诪讚讻转讬讘 讗砖专 讬砖讻讘 注诇讬讜 讛讝讘 讛讝讘 讜诇讗 讛讝讜讘 讻讚讗讬转讗 诇拽诪谉 讘驻专拽 讚诐 讛谞讚讛 讜讗讬谉 爪讜专讱 讗诇讗 讜讚讗讬 讛讜讗 讛讚讬谉 讚讛讜讛 诇讬讛 诇讗拽砖讜讬讬 讛讻讬谉 讗讬 谞诪讬 诪讛住讟 砖讛讜讗 讙讜专诐 讟讜诪讗转 讛讬住讟 讜讛讜讗 注爪诪讜 讗讬谞讜 诪讟诪讗 讘讛住讟. 讗讬 谞诪讬 诪砖讻讘转 讝专注 讚讗爪讟专讬讱 专讞诪谞讗 诇讟诪讜讬讬 谞讜讙注 讘拽专讬 诇诪讛 诇讬 诇讗讞专讬诐 讙讜专诐 讟讜诪讗讛 讛讜讗 注爪诪讜 诇讗 讻"砖 讗诇讗 讚注讚讬驻讗 诪讬谞讬讬讛讜 讗拽砖讬 诇讬 砖注讬专 讛诪砖转诇讞 讬讜讻讬讞 讚讗讬谉 诇讜 讟讜诪讗讛 讻诇诇 讜讙讜专诐 讟讜诪讗讛 诇讗讞专讬诐 讜讘讛讗 讗讬讚讞讬 讟注诪讬讛 专讘讗诇讙诪专讬 讜转讜 诇讗 讗讬爪讟专讬讱 诇讗拽砖讜讬讬 注诇讬讛 诪讛谞讱.



 讛讗 讚讗诪专 专讘 讛讜谞讗 专讗讬讬讛 专讗讜砖谞讛 砖诇 讝讘 诪讟诪讗讛 讘讗讜谞住. 诇讛爪讟专祝 讗祝 注诐 讛砖谞讬讬讛 诇讟诪讗 诪砖讻讘 讜诪讜砖讘 拽讗诪专 诪讚拽讗诪专 专讗讬讬讛 专讗砖讜谞讛 砖诇 讝讘 讜诇讗 拽讗诪专 讛专讜讗讛 专讗讬讬讛 讗' 砖诇 讝讘 讜讛讬讬谞讜 讚讗拽砖讬谞谉 注诇讬讛 诪讚转谞谉 专讗讛 专讗讬讬讛 专讗砖讜谞讛 讘讜讚拽讬诐 讗讜转讜 诪讗讬 诇讗讜 诇讟讜诪讗讛, 讜驻专拽讬谞谉 诇讗 诇拽专讘谉 讜讗诐 讗讬转讗 诇讬诪讗 讗讬谉 诇讟讜诪讗讛 讜诇讛爪讟专祝 诇砖谞讬讬讛 诇讟讜诪讗转 诪砖讻讘 讜诪讜砖讘 讗诇讗 讜讚讗讬 讻讚讗诪专谉 讜诪砖讜诐 讛讻讬 诇讗 讗砖讻讞 驻讬专讜拽讗 讗诇讗 诇拽专讘谉.



诪讻诇诇 讚转谞讗 拽诪讗 诇讟讜诪讗讛 拽讗诪专. 拽砖讛 诇讬 讚讬诇诪讗 讗祝 转谞讗 拽诪讗 诪砖讜诐 拽专讘谉 谞诪讬 拽讗诪专 讘专讗砖讜谞讛 讜讘讙' 驻诇讬讙讬 讚转谞讗 拽诪讗 住讘专 讗驻讬诇讜 讘讗讜谞住 讜讗驻讬诇讜 诇拽专讘谉 讜专' 讗诇讬注讝专 住讘专 讗祝 讘砖诇讬砖讬转 讗讬谞讛 讻讝讜讘 诇拽专讘谉 讗诇讗 讘讘讚讬拽讛, 讜注讜讚 讚讗驻讬诇讜 转谞讗 拽诪讗 诇讟讜诪讗讛 拽讗诪专 讗讬 拽讗 诪拽砖讛 诪转"拽 诇讬诪讗转谞讗讬 讛讬讗 讜专讘 讛讜谞讗 讚讗诪专 讻专' 讗诇讬注讝专 讜谞"诇 讚讛"驻 诪讚拽转谞讬 讘诪转谞讬转讬谉 (讝讘讞讬诐 驻"讘 诪"讘) 专讗讛 专讗讬讬讛 专讗砖讜谞讛 讘讜讚拽讬谉 讗讜转讜 砖谞讬讬讛 讘讜讚拽讬谉 讗讜转讜 砖诇讬砖讬转 讗讬谉 讘讜讚拽讬谉 讗讜转讜 专' 讗诇讬注讝专 讗讜诪专 讗祝 讘砖诇讬砖讬转 讘讜讚拽讬谉 讗讜转讜 诪驻谞讬 讛拽专讘谉 讗诇诪讗 诇转"拽 讗讬谉 爪专讬讱 讘讚讬拽讛 讻诇诇 诪驻谞讬 讛拽专讘谉 讜讗驻讬诇讜 讘专讗砖讜谞讛 讚讗诐 讗讬转讗 讚讗驻讬诇讜 讘专讗砖讜谞讛 爪专讬讱 讘讚讬拽讛 诪驻谞讬 讛拽专讘谉 讜讗祝 注诇 驻讬 砖诪讟诪讗 讘讗讜谞住 讘砖诇讬砖讬转 谞诪讬 诇讬讘注讬 讘讚讬拽讛 诪驻谞讬 讛拽专讘谉 讗注"驻 讚诪砖讜诐 讟讜诪讗讛 讗讬谞讜 爪专讬讱 讘讚讬拽讛 讜讻专' 讗诇讬注讝专 讚讗诪专 讚讗祝 讘砖诇讬砖讬转 爪专讬讱 讘讚讬拽讛 诪驻谞讬 讛拽专讘谉 讚拽住"讚 讚专' 讗诇讬注讝专 诪驻谞讬 讛拽专讘谉 讚讜拽讗 拽讗诪专 讜诇讗 诇讟讜诪讗讛 讜讻讚拽转谞讬 讘讘专讬讬转讗 (诇讝, 讗) 诇拽专讘谉 讗诪专转讬 讜诇讗 诇住转讬专讛 讚讗诇诪讗 诪砖诪注 讚专' 讗诇讬注讝专 讚讜拽讗 诇拽专讘谉 拽讗诪专 讜诇讗 诇讚讘专 讗讞专 讗诇诪讗 诪讚诇讗 讗爪专讬讱 转谞讗 拽诪讗 讘讚讬拽讛 讘砖诇讬砖讬转 诪砖诪注 讚诇讚讬讚讬讛 讗讬谞讜 爪专讬讱 讘讚讬拽讛 讻诇诇 诪驻谞讬 讛拽专讘谉 讜讘讚讬拽讛 讚专讗讬讬讛 专讗砖讜谞讛 讜砖谞讬讬讛 讚诪讜讚讜 讘讛讜 专讘谞谉 诪驻谞讬 讛讟讜诪讗讛 讛谉 讜拽砖讬讗 诇专讘 讛讜谞讗 讜诪讬讛讜 诪讚专' 讗诇讬注讝专 诇讬讻讗 诇住讬讜注讬讛 讚讚讬诇诪讗 讘砖诇讬砖讬转 讚讜拽讗 讛讜讗 讚讗诪专 讚讗讬谞讛 爪专讬讻讛 诪驻谞讬 讛讟讜诪讗讛 讗诇讗 诪驻谞讬 讛拽专讘谉 讛讗 讘讗讬谞讱 转专转讬 拽诪讬讗转讛 讗祝 诇讟讜诪讗讛 讛谉. 讜驻专讬拽 诇讛 讚讻讜诇讬 注诇诪讗 讘专讗讬讬讛 专讗砖讜谞讛 诇拽专讘谉 讜诇讗 诇讟讜诪讗讛 讜讛讗 讚讗诪专 专' 讗诇讬注讝专 讘砖诇讬砖讬 诪驻谞讬 讛拽专讘谉 诇讗讜 讚讜拽讗 诪驻谞讬 讛拽专讘谉 讗诇讗 讘讬谉 诇拽专讘谉 讘讬谉 诇讟讜诪讗讛 讚讘讗转讬诐 驻诇讬讙讬. 讜诪驻谞讬 讛拽专讘谉 讚讗诪专 专' 讗诇讬注讝专 讟注诪讗 讚拽专讗 拽讗诪专 讻诇讜诪专 诪驻谞讬 诪讛 讛爪专讬讱 讛讻转讜讘 讘讚讬拽讛 讗祝 讘砖诇讬砖讬转 讛讬讬谞讜 诪驻谞讬 讛拽专讘谉 讻诇讜诪专 砖讛讬讗 讙讜专诪转 拽专讘谉 诪驻谞讬 砖讛讬讗 爪专讬讻讛 诇讛爪讟专祝 诇讗讞专讜转 诇拽专讘谉 讚讻诇 砖讛讬讗 爪专讬讻讛 诇拽专讘谉 爪专讬讻讛 讘讚讬拽讛 讛讗 诇讗讜 讛讻讬谉 诇讗 讛讬讛 爪专讬讱 讘讚讬拽讛 讜讛讬讬谞讜 讚诇专讘讬谞讬转 讚讗讬谞讛 爪专讬讻讛 诇讛爪讟专祝 诇拽专讘谉 讗讬谞讛 爪专讬讻讛 讘讚讬拽讛 讜讻讚拽转谞讬 讘讘专讬讬转讗 专' 讗诇讬注讝专 讗讜诪专 讘砖诇讬砖讬转 讘讜讚拽讬谉 讗讜转讜 讘专讘讬注讬转 讗讬谉 讘讜讚拽讬谉 讗讜转讜 诇拽专讘谉 讗诪专转讬 讜诇讗 诇住转讬专讛 讻谞"诇.



讚诐 讛讬讜诇讚转 砖诇讗 讟讘诇讛 讘"砖 讗讜诪专讬诐 讻专讜拽讛 讜讻诪讬诪讬 专讙诇讬讛. 转诪讬讛 诇讬 诇讘"砖 诪讗讬 砖谞讗 诪讚诐 讟讛专讛 砖诇 诪爪讜专注转 讚讛讗 诪拽讜专 诇讗讜 诪注讬谉 讛讜讗 讜讻讚讗讬转讗 讘讙诪专讗 讙讘讬 诪注讬谞讜转 诪爪讜专注转 讗"讻 讗祝 讛讬讜诇讚转 砖诇讗 讟讘诇讛 讻谉 讜诇讚讬讚讬讛 讚住讘讬专讗 诇讬讛 讚讘讬诪讬诐 诇讞讜讚讬讬讛讜 转诇讗 专讞诪谞讗 讜讻讘专 砖诇讬诪讜 诇讛 讬讜诪讬 诇讗 转讟诪讗 诇讗 诇讞 讜诇讗 讬讘砖 讜爪诇"注.





专讬讟讘"讗

专讗讬讛 专讗砖讜谞壮 砖诇 讝讘 诪讟诪讗壮 讘讗讜谞住. 驻讬壮 诪诇转壮 驻住讬拽讗 拽讗诪专 讜讗驻讬壮 诇讛爪讟专祝 注诐 讛砖谞讬讛 诇注砖讜转讜 讟诪讗 讜诇讛讗 讛讜讗 讚讗爪讟专讬讱 讛讬拽砖讗 讚砖讻讘转 讝专注 讜诇讛讻讬 谞拽讟 专讗讬讛 专讗砖讜谞讛 诇讜诪专 讚讗讬讻讗 砖谞讬讛 讜诇讗 谞拽讟 讝讘 砖专讗讛 专讗讬讛 讗壮 诪讟诪讗讛 讘讗讜谞住 讜讛讬讬谞讜 讚讻讬 专诪讬谞谉 注诇讬讛 诪讚转谞谉 专讗讬讛 专讗砖讜谞讛 讘讬讚拽讬谉 讗讜转讜 诇讗 讗讜拽讬诪谞讗 讚讛讛讜讗 诇注谞讬谉 爪讬专讜祝 砖状诪. 诪讻诇诇 讚转状拽 诇讟讜诪讗讛 拽讗诪专. 驻讬壮 诇讗讜 讘专讗讬讛 砖诇讬砖讬转 讚讗讚专讘讛 讛讗 拽转谞讬 专讗砖讜谞讛 讘讜讚拽讬谉 讗讜转讜 砖谞讬讛 讘讜讚拽讬谉 讗讜转讜 砖诇讬砖讬转 讗讬谉 讘讜讚拽讬谉 讗讜转讜 讜诪讚讛专讗砖讜谞讛 讜砖谞讬讛 诇讟讜诪讗讛 砖诇讬砖讬转 诇讟讜诪讗讛 讗诇讗 讛驻壮 讚注诇 讻专讞讬谉 砖诇讬砖讬转 诇转状拽 讗讬谉 讘讜讚拽讬谉 讗讜转讛 诇拽专讘谉 诇讻诇 讛驻讞讜转 讻讚诪讜讻讞 诪讚讘专讬 专壮 讗诇讬注讝专 讜讻讬讜谉 讚砖诇讬砖讬转 砖讻诇 注讬拽专讛 讛讬讗 讘讗讛 诇讞讬讜讘 拽专讘谉 讗讬谞讛 谞讘讚拽转 诇拽专讘谉 讛讬讗讱 谞讗诪专 讚讻讬 拽转谞讬 讛专讗砖讜谞讛 讜砖谞讬讛 讘讜讚拽讬谉 讗讜转讜 诇拽专讘谉 拽讗诪专 讝讛 讗状讗 讗诇讗 注诇 讻专讞讬谉 讛状拽 讚专讗砖讜谞讛 讜砖谞讬讛 讘讜讚拽讬谉 讗讜转讜 诇讟讜诪讗讛 讜砖诇讬砖讬转 讗讬谉 讘讜讚拽讬谉 讗讜转讜 讻诇诇 讜专壮 讗诇讬注讝专 讗诪专 砖讘讜讚拽 砖诇讬砖讬转 诪讬讛转 诇拽专讘谉 讜讗祝 专壮 讗诇讬注讝专 讘砖诇讬砖讬转 讘诇讞讜讚 驻诇讬讙 讗讘诇 诇讗 讘专讗砖讜谞讛 讜砖谞讬讛 讜诪注转讛 诪讬诪专讗 讚专讘 讛讜谞讗 诇讗 讗转讬讗 诇讗 讻专讘谞谉 讜诇讗 讻专壮 讗诇讬注讝专 谞诪讬 讜驻专拽讬谞谉 讚诇讻讜诇讬 注诇诪讗 专讗砖讜谞讛 诇拽专讘谉 讜诇讗 诇讟讜诪讗讛 讜讛状拽 专讗砖讜谞讛 讘讜讚拽 讗讜转讜 诇拽专讘谉 砖谞讬讛 讘讜讚拽讬谉 讗讜转讜 讗祝 诇讟讜诪讗讛 砖诇讬砖讬转 讗讬谉 讘讜讚拽讬谉 讗讜转讜 讻诇诇 讜讚拽讗 拽砖讬讗 诇讱 讛讬讗讱 讘讜讚拽讬谉 讛专讗砖讜谞讛 讜讛砖谞讬讛 诇拽专讘谉 讜诇讗 讛砖诇讬砖讬转 讛讗 诇讗讜 拽砖讬讗 讚专壮 讗诇讬注讝专 讜专讘谞谉 诇讗讜 讘住讘专讗 驻诇讬讙讬 讗诇讗 讘讚专砖讗 讚拽专讗讬 讚诪专 讚专讬砖 讗转讬诐 讜诪专 诇讗 讚专讬砖 讗转讬诐 讜讙讝专转 讛讻转讜讘 讛讬讗 讗诐 讗诪专转诐 讘谞讚讛 砖讗驻讬壮 讟讘诇讛 讜专讗转讛 讟诪讗讛 转讗诪专讜 讘讬讜诇讚转 砖讗驻讬壮 讟讘诇讛 讜专讗转讛 讟讛讜专讛 讜讗状转 砖驻讬专 拽讗诪专讬 讘状砖 讜讛讬讗讱 讟注讜 讘讛 诇讚诪讜转诐 转专爪讜 讘转讜住壮 诪砖讜诐 讚讗转拽砖 讬讜诇讚转 诇谞讚讛 讻讚讻转讬讘 讻讬诪讬 谞讚转 讚讜转讛 转讟诪讗 讜讻转讬讘 讜讟诪讗讛 砖讘讜注讬诐 讻谞讚转讛 讜讗诪专讬谞谉 诇拽诪谉 讻讬诪讬 谞讚转讛 讻讱 讬诪讬 诇讚转讛. 讜注讜讚 转专爪讜 讚讘状砖 诇驻讬 砖讬讟转诐 讛讜砖讬讘讜 诪砖讜诐 讚住状诇 讚诪注讬谉 讗讞讚 讛讜讗 讜讘讬讜诪讬 讘诇讞讜讚 转诇讛 专讞诪谞讗 讗讘诇 讘状讛 讗诇讬讘讗 讚专讘 讘讬讜诪讜 讜讟讘讬诇讛 转诇讛 专讞诪谞讗 讜讻讬讜谉 讚讻谉 讗讬谉 诇诇诪讜讚 讚诐 砖诇驻谞讬 讟讘讬诇讛 诪讚诐 砖诇讗讞专 讟讘讬诇讛 讜诇诇讜讬 谞诪讬 讚住讘专 讚诇讘状讛 砖谞讬 诪注讬谞讜转 讛诐 诪讜拽讬诐 诪转谞讬壮 讘砖讜驻注转 讜讗讬谉 讚诐 讛讟诪讗 谞住转诐 讜讗状讻 讛专讬 讛讬讗 讻讚诐 谞讚讛 讙诪讜专 讜讝讛 讘专讜专 讬讜转专 诪谉 讛转讬专讜抓 讛专讗砖讜谉 诪讻讬讜谉 讚诇讗 谞拽讟讬讛 拽专讗 讚讬讚讬讛讜.





讛诪讗讬专讬

讛讗 讚讗诪专 专讘讗 诇讗讞专讬诐 讙讜专诐 讟讜诪讗讛. 拽"诇 讗"讻 砖讻讘转 讝专注 讚讻转讘 专讞诪谞讗 诪诇讟诪讗 诇讬诪讗 诇讗讞专讬诐 讙讜专诐 讟讜诪讗讛 诇注爪诪讜 诇讗 讻"砖 讜诇诪讛 诇讬 讛讗 讚转谞讬讗 诪谞讬谉 诇谞讜讙注 讘砖讻讘转 讝专注 转"诇 讗讜 讗讬砖 讜讻讜' 讻讚讗讬转讗 讘驻' 讬讜爪讗 讚讜驻谉, 讜讻谉 (谞诪讬 拽讜砖讬讗) [讚诐 注讜砖讛] 诪砖讻讘 讜诪讜砖讘 诇讗讞专讬诐 讜讛讜讗 注爪诪讜 讗讬谞讜 注讜砖讛 诪砖讻讘 讜诪讜砖讘 讻讚讗诪专讬谞谉 讘驻专拽 讚诐 讛谞讚讛 讜讻诇 讛诪砖讻讘 讗砖专 转砖讻讘 注诇讬讜 谞讚讛 讜诇讗 讚诪讛 讜讘讛讗 讗讬讻讗 诇诪讬诪专 讛转诐 诪讬注讟讬讛 专讞诪谞讗 讚诇讗讜 讘专 诪砖讻讘 讜诪讜砖讘 讛讜讗 讜诇讬转 讘讬讛 讗诇讗 谞讙讬注讛 讘注诇诪讗.
转讜 拽砖讬讗 讜讛讗讬讻讗 谞诪讬 讛讬住讟 砖讛讝讜讘 讙讜专诐 讟讜诪讗转 讛讬住讟 讜讛讜讗 注爪诪讜 讗讬谞讜 诪讟诪讗 讘讛讬住讟.
讜讗讬讻讗 诇诪讬诪专 谞诪讬 讛转诐 诪讬注讟讬讛 专讞诪谞讗 诪讚讻转讬讘 讜讛谞讜砖讗 讗讜转诐 诪讬注讜讟讗 讛讜讗 讘驻专拽 讚诐 讛谞讚讛 (谞讛, 讗) 讗"谞 讘讻诇 讛讬讬谞讜 驻专讻讬讛 讚注讚讬祝 诪讬谞讬讬讛讜 讗诪专 诇讬讛 砖注讬专 讛诪砖转诇讞 讬讜讻讬讞 砖讗讬谉 诇讜 讟讜诪讗讛 讻诇诇 讜讙讜专诐 讟讜诪讗讛 讞诪讜专讛 讜讛讱 驻讬专讻讗 讜驻讬专讜拽讗 讚专讘 讬讛讜讚讛 诪讚住拽专转讗 讘讘专讬讬转讗 转谞讬讗 讘讛讜 讘驻专拽 讚诐 讛谞讚讛 讜诪讚诇讗 诪讬讬转讜 诇讛 讗讬谞讛讜 砖"诪 诇讗 砖诪讬注讗 诇讛 讜讘讙诪专讗 诇讗 砖诪讬注' 诇讛讜 讜讘讙诪专讗 诇讗 讗诪专讬谞谉 转谞讬讗 谞诪讬 讛讻讬 讚讘砖拽诇讗 讜讟专讬讗 讘注诇诪讗 诇讗 诪讬转诪专 讛讻讬.





转讜住驻讜转 专讗"砖

讗讬诇讬诪讗 讘讝讘 讙专讬讚讗 诇讗讞专讬诐 讙讜专诐 讟讜诪讗讛. 转讬诪讛 砖诇讗 讛讬讛 讬讜讚注 住讜祝 讛讘专讬讬转讗 讚讛讗 讘讛讚讬讗 拽转谞讬 诇讛 诇拽诪谉 讘驻' 讚诐 讛谞讚讛 砖注讬专 讛诪砖转诇讞 讬讜讻讬讞:



诇讗讞专讬诐 讙讜专诐 讟讜诪讗讛. 驻专砖"讬 讟讜诪讗转 诪砖讗 讻讚讻转讬讘 讘讻诇 讗砖专 讬讛讬讛 转讞转讬讜 讜讗讜拽讬诪谞讗 诇注诇讬讜谞讜 砖诇 讝讘 讜诇讗 谞讛讬专讗 讚讗谞谉 讗讬讬专讬谞谉 讘诪讬 砖谞讜砖讗 讗转 讛讝讜讘 讜讻讛"讙 爪"诇 砖讛谞讜砖讗 讗转 讛讝讘 讟诪讗 讻讚讗诪专 诇注讬诇 讘驻"拽 讙讘讬 讝讘 讜讟讛讜专 砖讛讬讜 驻讜专拽讬谉 讜讗转讬讗 诪讛谞讜砖讗 讗讜转诐 讬讻讘住 讘讙讚讬讜 讚拽讗讬 讗讻诇 诪讛 砖讗诪讜专 讘驻专砖讛 讗讝讘 注爪诪讜 讜诪专讻讘讜 讜诪砖讻讘讜 讜诪讟诪讗 讗讚诐 诇讟诪讗 讘讙讚讬诐 讜注诇讬讜谞讜 讗讬谞讜 诪讟诪讗 讗诇讗 讗讜讻诇讬谉 讜诪砖拽讬谉:



讗诇讗 驻砖讬讟讗 讘讝讘 诪爪讜专注. 讚讘诇讗讜 讛讻讬 讟诪讗 讜诇讗 讙专诪讛 诇讬讛 讟讜诪讗讛 讜讗讬 转讬拽砖讬 诇讱 讛讗 讙专诪讛 诇讬讛 诇讟诪讗 诪砖讻讘 讜诪讜砖讘 讚诪爪讜专注 讗讬谞讜 注讜砖讛 诪砖讻讘 讜诪讜砖讘 讜诇讟诪讜转 讘讛讬住讟 讚诪注讬拽专讗 诇讗 讛讜讛 诪讟诪讬 讻讚诪讜讻讞 讘驻住讞讬诐 讘专讬砖 讗诇讜 讚讘专讬诐 诇讗 拽砖讛 诪讬讚讬 讚诇讗讞专讬诐 讙讜专诐 讟讜诪讗讛 讚砖诪注转讬谉 讗讬讬专讬 讘讟讜诪讗转 诪砖讗 讻诇讜诪专 诇讗讞专讬诐 讙讜专诐 讟讜诪讗转 诪砖讗 讛讜讗 注爪诪讜 诇讗 讻"砖 讛讬诇讻讱 讗注"讙 砖讙讜专诐 诇诪爪讜专注 诪砖讻讘 讜讛讬住讟 讘砖讘讬诇 讝讛 诇讗 转讟诪讗 讛讟讬驻讛 讘诪砖讗 讻讬讜谉 讚讗讬谞讛 讙讜专诪转 诇讜 讚讘诇讗讜 讛讻讬 讛讬讛 诪讟诪讗 讘诪砖讗 讻讚讗讬转' 讘诪住' 讝讘讬谉 讙讘讬 诪爪讜专注 讗' 讛谞讜讙注 讜讗' 讛诪住讬讟 讟诪讗. 讜转讬诪讛 讜诪谞讗 诇谉 讚诪讟诪讗 讘诪砖讗 讜诇诪讗讬 讚驻专砖讬' 讘驻"拽 讚讘讘讗 讘转专讗 讚讗讬转拽砖 诪爪讜专注 诇诪转 诪讚讻转讬讘 讗诇 谞讗 转讛讬 讻诪转 谞讬讞讗 讚讙诪专讬谞谉 诪诪转 砖诪讟诪讗 讘诪砖讗 讻讚讗讬转讗 讘讛注讜专 讜讛专讜讟讘 讙讘讬 讙' 讟讜诪讗讜' 驻讜专砖讬' 诪谉 讛诪转 讜拽"诇 讗讬 讗讬转拽砖 诇诪转 讗诪讗讬 诇讗 谞讬诇讬祝 诪讬谞讬讛 砖讬讟诪讗 诪爪讜专注 讘讗讛诇 讻诪讜 诪转 讚转谞谉 讘驻讬"讙 讚谞讙注讬' 谞讻谞住 诇讘讬转 讛讻谞住转 注讜砖讬谉 诇讜 诪讞讬爪讛 讙讘讜讛讛 注砖专讛 讟驻讞讬诐 注诇 专讜讞讘 讚' 讗诪讜转 谞讻谞住 专讗砖讜谉 讜讬讜爪讗 讗讞专讜谉. 驻讬' 讻讚讬 砖诇讗 讬讟诪讗 讛注讜诪讚讬诐 讘讘讬转 讛讻谞住转 讘讻谞讬住转讜 讜讘讬爪讬讗转讜 讘讗讜讬专 砖诪谉 讛驻转讞 注讚 讛诪讞讬爪讛 拽砖讛 诇讬 讚讛讜讛 诪爪讬 诇讗拽砖讜讬讬 诪砖讻讘 讜讛讬住讟 讬讜讻讬讞 砖讛讝讜讘 讙讜专诐 诇讝讘 诇讟诪讜转 诪砖讻讘 讜讛讬住讟 讜讛讜讗 注爪诪讜 讗讬谞讜 诪讟诪讗 讜讛"讛 诪砖讗 谞诪讬 讜诇拽诪谉 讘驻' 讚诐 讛谞讚讛 谞讚拽讚拽 讘讜 讘注"讛:



讗诇讗 驻砖讬讟讗 讘讝讘 诪爪讜专注. 讜转讬诪讛 讜讚诇讬诪讗 讘讘讜注诇 谞讚讛. 讜讬"诇 讚讻讬 讛讬讻讬 讚诪讬讘注讬' 诇讬讛 诇专讘 讬讜住祝 讘讛讗讬 诪讬讘注讬' 诇讬讛 谞诪讬 讘讛讗:



诇注讜诇诐 讗讬诪讗 诇讱 讘讝讘 讙专讬讚讗. 转讬诪讛 诪"诪 转讬驻砖讜讟 讚诇讗讜 诪注讬讬谉 讛讜讗 讚讗讬 诪注讬讬谉 讛讜讗 诇诪讛 诇讬 拽专讗 转讬驻讜拽 诇讬 讻讬讜谉 砖专讗讛 诪砖讛讜 砖诇 专讗讬讛 砖谞讬讛 谞注砖讛 讝讘 诇诪"讚 讚讝讘 诪讟诪讗 讘讻诇 砖讛讜讗 讜诇讗 讘注讬' 讘讞转讬诪转 驻讬 讛讗诪讛 讜诪砖讛讜 砖谞讬 讬讟诪讗 讻注讬谉 诪注讬讬谉 讚讗讬 讗驻砖专 诇专讗讜转 讻诇 讻讱 讟讬驻讛 拽讟谞讛 砖诇讗 转转讞诇拽 诇砖谞讬 诪砖讛讜讬讬谉 讜讗讬 讛讜讛 讗诪专讬' 讚诪注讬讬谞讜转 讛讝讘 讗讬谉 诪讟诪讗讬谉 讘诪砖讗 讻诇 砖讛讜讗 讗诇讗 讻驻讬 砖讬注讜专讗 谞讬谞讛讜 讛讜讛 谞讬讞讗 讜诪讬讛讜 讗讻转讬 拽砖讛 讚讗"讻 讛讬讻讬 讚讬讬拽 诪讚讗爪讟专讬讱 拽专讗 诇专讘讜讬讬 砖"诪 诪拽讜诐 讝讬讘讛 诇讗讜 诪注讬讬谉 讛讜讗 讚讚讬诇诪讗 诇讻诇 砖讛讜讗 讗讬爪讟专讬讱. 讜讬"诇 讜讚讗讬 讗讬 诇讗讜 诪注讬讬谉 讛讜讗 谞讬讞讗 讚诪专讘讬 诇讬讛 拽专讗 讻讬讜谉 砖讟诪讗 讘诪拽讜诐 讗讞专 诪讬讚讬 讚讛讜讛 讗讚诐 讟讛专讛 砖诇 诪爪讜专注转 讗讘诇 讗讬 讘注讬' 砖讬注讜专讗 诇讗 诪住转讘专 诇专讘讜讬讬 讻讬讜谉 讚诪注讬讬谞讜转 讛讝讘 讘注讬 砖讬注讜专讗:



讻讬讜谉 讚谞驻拽讗 诇讬讛 拽讟谉 诪讛转诐 讗讬讬转专 诇讬讛 诇讝讻专 诇专讘讜转 诪爪讜专注 诇诪注讬讬谞讜转讬讜. 转讬诪讛 诇讬 讛讗诪专讬谞谉 诇注讬诇 诇讘"讛 讚诇讝讻专 诇讙讜驻讬讛 诇讗 讗讬爪讟专讬讱 讗诇讗 诇诇诪讚 注诇 讚诐 讟讛专讛 砖诇 诪爪讜专注转 讗注"讙 讚诇讗 讛讜讬 诪注讬讬谉 讜讗诪讗讬 讛讗 讗爪讟专讬讱 诇讙讜驻讬讛 诇诇诪讚 注诇 专讗讬讛 专讗砖讜谞讛 砖诇 讝讘 诪爪讜专注 诇讟诪讜转 讘诪砖讗 讗注"讙 讚诇讗讜 诪注讬谉 讛讜讗 讜注"拽 诇讬 诪讗讬 讛讗讬 讚拽讗诪专 讗讘讬讬 讛讗 讗讬讛讜 讚拽讗诪专 讘讬谉 讙讚讜诇 讘讬谉 拽讟谉 讛讗讬 诇讗讜 讚讬讚讬讛 讛讜讗 讚注"讻 讘"讛 讛讜讗 讚住"诇 诇讛讻讬 讻讬 讗讬谉 诇驻专砖 讚讘专讬 讘"讛 讗讬 诇讗讜 讚讚专砖讬 讝讗转 转讜专转 讛讝讘 讘讬谉 讙讚讜诇 讘讬谉 拽讟谉 讛讬诇讻讱 谞专讗讛 诇驻专砖 讛讗 讗讬讛讜 讚讗诪专 讝讗转 转讜专转 讛讝讘 讘讬谉 讙讚讜诇 讘讬谉 拽讟谉 讜诪专讘讬谞谉 讗驻讬诇讜 专讗讬讛 专讗砖讜谞讛 砖诇 讝讘 拽讟谉 讗注"讙 讚讛讜讛 诪住转讘专 诇诪讬诪专 讚讻讬 讗转专讘讗讬 拽讟谉 讗专讗讬讛 砖谞讬讛 讗转专讘讗讬 讗讘诇 专讗讬讛 专讗砖讜谞讛 讛讜拽砖讛 诇砖讻讘转 讝专注 讗诇讗 讚诪住转讘专 诇讬讛 诇专讘 讬讜住祝 诇诪讬诪专 讚讻讬讜谉 讚讗讬转专讘讗讬 拽讟谉 诇讛砖讜讜转讜 诇讙讚讜诇讬诐 诇讻诇 讚讬谉 讙讚讜诇 讗讬转专讘讗讬 讛讬诇讻讱 讻讬讜谉 讚谞驻拽讗 诇谉 拽讟谉 诪讛转诐 讗注"讙 讚诇讗 讛讜讛 诪住转讘专 诇讟诪讜转 专讗讬讛 专讗砖讜谞讛 讚讬诇讬讛 讗诇讗 讚讘讟注诪' 讻诇 讚讛讜 诪砖讜讜 专讗讬讛 专讗砖讜谞讛 诇砖谞讬讛 讛讬诇讻讱 讘专讗讬讛 专讗砖讜谞讛 砖诇 诪爪讜专注 谞诪讬 讗注"讙 讚诇讝讻专 诇讗 讗转讗 诇讙讜驻讬讛 讗诇讗 诇诇诪讚 注诇 讚诐 讟讛专讛 砖诇 诪爪讜专注转 讻讬讜谉 讚讻转讬讘 诪讬讛讗 讝讻专 讘拽专讗 诇专讘讜转 诪爪讜专注 诇诪注讬讬谞讜转讬讜 讗爪诇 讛讝讘 讗转 讝讜讘 讚讛讬讬谞讜 砖谞讬 专讗讬讜转 讗诪专讬谞谉 讚讗拽讬砖 专讞诪谞讗 诪爪讜专注 诇讝讘 讙诪讜专 诇注砖讜转 专讗讬讛 专讗砖讜谞讛 讻砖谞讬讛:



诪讗讬 诇讗讜 诇讟讜诪讗讛. 讜转讬诪讛 诪讗讬 拽砖讛 诇讬讛 讚讬诇诪讗 讛讗 讚讗诪专 专讘 讛讜谞讗 诪讟诪讗讛 讘讗讜谞住 讛讬讬谞讜 诇讟讜诪讗讛 拽诇讛 讻讘注诇 拽专讬 讜讛讻讗 诪讬讬专讬 诇讛爪讟专祝 诇砖谞讬讛 诇讟讜诪讗转 砖讘注讛 讜诇诪砖讻讘 讜诪讜砖讘 讜讻诇 讞讜诪专 讝讘. 讜讬"诇 诪讚谞拽讟 专讗讬讛 专讗砖讜谞讛 砖诇 讝讘 诪砖诪注 讚讗讬讬专讬 讘讗讜转讜 砖讛讜讗 讝讘 注讻砖讬讜 砖专讗讛 砖转讬 专讗讬讜转 讜专讗讬讛 专讗砖讜谞讛 砖诇 讗讜转诐 讗讜转诐 砖谞讬讬诐 讛讬转讛 讘讗讜谞住 讜谞注砖讛 讝讘 讘讗诇讜 讛砖转讬讬诐 诪讚诇讗 谞拽讟 讛专讜讗讛 专讗讬讛 讗讞转 砖诇 讝讜讘 诪讟诪讗讛 讘讗讜谞住 讜注讜讚 讚讛拽砖 讚讝讗转 转讜专转 讛讝讘 讗讬讬专讬 讘讝讘 讙诪讜专 讜讛拽讬砖 专讗砖讜谞讛 砖诇 讛砖转讬讬诐 诇砖讻讘转 讝专注:



诪讻诇诇 讚转"拽 诇讟讜诪讗讛 拽讗诪专. 诇讗讜 诪谉 讛诇砖讜谉 讚讬讬拽 诪讚讛讝讻讬专 专' 讗诇讬注讝专 拽专讘谉 讜诇讗 专讘谞谉 讚讗"讻 诪讗讬 拽讗 诪砖谞讬 诇讗 讚讻"注 诇拽专讘谉 讗诇讗 讛讻讬 讚讬讬拽 讚讗讬 诇拽专讘谉 讛讜"诇 诇讗爪专讜讻讬 讘讚讬拽讛 谞诪讬 诇砖诇讬砖讬转 讜诪讬讛讜 拽"拽 讚讘诇讗讜 专' 讗诇讬注讝专 讛讜讛 诪爪讬 诇诪讬驻专讱 讚拽转谞讬 转"拽 讘讛讚讬讗 讘砖诇讬砖讬转 讗讬谉 讘讜讚拽讬谉 讗讜转讜 讜讬"诇 诪砖讜诐 讘诪讬诇转讬讛 讚专' 讗诇讬注讝专 讛讝讻讬专 拽专讘谉 讗讬讬转讬 诪讬诇转讬讛 讚专' 讗诇讬注讝专 讜诪"诪 注讬拽专 驻讬专讻讗 诪诪讬诇转讗 讚专讘谞谉 讙讜驻讬讬讛讜:



讘砖"讗 讻专讜拽讛 讜诪讬诪讬 专讙诇讬讛 讗注"讙 讚讘讚诐 讟讛讜专 砖诇 诪爪讜专注转 讟讛讜专 诇讙诪专讬 讛讻讗 讞诪讜专 讟驻讬 讙讝讬专讛 诇讗讞专 诇讗 诪爪讟专讬讱 诇讛讜 诇讞诇拽 讻诇讜诪专 讗讘诇 诪爪讜专注转 讟讘诇讛:





诪讛专砖"讗 - 讞讬讚讜砖讬 讛诇讻讜转

转讜住' 讘讚"讛 诇讗讞专讬诐 讙讜专诐 讟讜诪讗讛 讻讜' 讜注讜讚 讚讘讝讜讘 讻讛"讙 诇讗 讗砖讻讞谉 讗诇讗 讻砖讛讟讬驻讛 讘讻祝 诪讗讝谞讬诐 讻讜' 注讻"诇 驻讬' 讗祝 讗诐 讘讗谞讜 诇讜诪专 讚注诇讬讜谞讜 砖诇 讝讘 讚讛讬讬谞讜 讛讘讙讚 砖诪拽爪转讜 注诇 讛讝讘 讻诪"砖 讛转讜住' 讘专"驻 拽专讜讬 诪砖讗 讻讬讜谉 砖讛讜讗 谞讬砖讗 注诇 讛讝讘 拽砖讛 讜注讜讚 讚讘讝讜讘 讻讛"讙 诇讗 讗砖讻讞谉 注诇讬讜谞讜 讗诇讗 讻驻专砖讘"诐 讘专"驻 讜讻砖讛讟讬驻讛 讘讻祝 诪讗讝谞讬诐 讻讜' 讜讝讛 驻砖讜讟 讚讗讬谞讜 谞拽专讗 诪砖讗 讚讘驻' 专注"拽 拽专讬 诇讬讛 讛讬住讟 讻诪"砖 讘专"驻 讜讗讬谉 诇讛拽砖讜转 讚讗讛"谞 讚讘讟讜诪讗转 讛讬住讟 讗讬讬专讬 讘讘专讬讬转讗 讜诇讗 讘诪砖讗 讚讛讗 诇诪爪讜专注 谞诪讬 讙讜专诐 讟讜诪讗讛 讚诪爪讜专注 讙专讬讚讗 讗讬谞讜 诪讟诪讗 讘讛讬住讟 讚诪讛"讟 谞诪讬 讻转讘讜 讛转讜住' 讚讗讬谉 诇驻专砖 讚讘讟讜诪讗转 诪砖讻讘 讜诪讜砖讘 拽诪讬讬专讬:


讘讚"讛 诇注讜诇诐 讗讬诪讗 诇讱 讘讝讘 讻讜' 讚讗讬 诪注讬讬谉 讛讜讗 诇"诇 拽专讗 诇讟诪讗 讘讝讜讘 讻讜' 注讻"诇 诇讞讚讗 转讬专讜爪讗 砖讻转讘讜 讛转讜住' 诇注讬诇 讚诪讘注讬讗 诇谉 讗讬 讝讜讘 诪拽专讬 诪注讬讬谉 讗讬 诇讗 谞讬讞讗 讗讘诇 诇转讬专讜抓 砖谞讬 砖讻转讘讜 诇注讬诇 讚讜讚讗讬 讝讜讘 诇讗讜 诪注讬讬谉 讛讜讗 讻讬讜谉 讚讗讬谞讜 诪转注讙诇 讗诇讗 讚诪讘注讬讗 诇谉 讗讬 讻诪注讬讬谉 讛讜讗 讜专讘讬谞谉 诇讬讛 讘诪爪讜专注 讻讬讜谉 讚讘讝讘 讗讬转 诇讬讛 诇讝讜讘 讟讜诪讗讛 讞诪讜专讛 讻讜' 讗讬谉 诪拽讜诐 诇转诪讬讛转诐 讚讜讚讗讬 讗讬 诇讗讜 讛讗讬 拽专讗 讚讝讘 讚讛讝讜讘 诪讟诪讗 讟讜诪讗讛 讞诪讜专讛 诇讗 讛讜讛 拽诪讘注讬讗 诇讬讛 讚驻砖讬讟讗 讚诇讗 讛讜讛 诪专讘讬谞谉 诇讬讛 谞诪讬 讚诇讛讜讬 讻诪注讬讬谉 诇讙讘讬 诪爪讜专注:


讘讚"讛 讗祝 专讗讬讛 专讗砖讜谞讛 讻讜' 转讬诪讛 讗诐 讻谉 诇注讬诇 诪谞诇讬讛 诇讗讜拽诪讗 拽专讗 讘讚诐 讟讛专讛 讻讜' 注讻"诇 讜诇拽诪谉 讚专砖讬谞谉 讗拽砖讬讛 专讞诪谞讗 诇谞拽讘讛 诇诪专 讘讙' 讜诇诪专 讘讚' 讗讬谉 诇转诪讜讛 讗"讻 诪谞诇讬讛 诇讗讜拽诪讗 拽专讗 讚诇谞拽讘讛 诇诪注讬讬谞讜转 讚诪爪讜专注 讚讗讬讻讗 诇诪讬诪专 讚转专讜讬讬讛讜 砖诪注转 诪讬谞讛 讗讘诇 讛讻讗 讙讘讬 诇讝讻专 诇讬讻讗 诇诪讬诪专 讛讻讬 诪讚拽讗诪专 讗讘讬讬 讜讻讬讜谉 讚谞驻拽讗 诇谉 诪讛转诐 讗讬讬转专 诇讬讛 诇讝讻专 讻讜' 讻诪"砖 讛转讜住' 诇注讬诇 讘专"驻 注"砖 讜诇拽诪谉 讚讗讬讻讗 讘讙诪专讜转 砖诇驻谞讬谞讜 讝讜讘讜 转专转讬 诇讝讻专 讘讙诪专讜转 讬砖谞讜转 诪诇转 诇讝讻专 讗讬谞讜 讜讻谉 谞专讗讛 讚讛讗 讘诪诇转讬讛 讚专"讗 诇讗 谞拽讟 诇讬讛 讜注讜讚 讚诇讗 诪讜拽诪讬谞谉 诇讝讻专 讗诇讗 诇讞讚 讚专砖讗 讜诪驻专砖"讬 诇拽诪谉 谞专讗讛 讚讙专住讬' 诇讬讛 讜讚讜"拽:


讘驻专砖"讬 讘讚"讛 讝讘 讞讚 讝讜讘讜 讻讜' 讬砖 诇讜 讚讬谉 讝讻专 砖讗讬谞讜 诪讟诪讗 讘讗讜谞住 注讻"诇 讗讬谉 讝讛 诪讚讜拽讚拽 讚讛讗 诇诪讗讬 讚拽讬讬诪讬' 讛砖转讗 诇专讘 讛讜谞讗 讛专讗砖讜谞讛 诪讟诪讗讛 讘讗讜谞住 讟讜诪讗转 注专讘 讜讛讻讬 讛诇"诇 讗讬谞讜 诪讟诪讗 讘讗讜谞住 诇讞讬讬讘 拽专讘谉 讜拽"诇:





诪讛专"诐

转讚"讛 诇讗讞专讬诐 讙讜专诐 讟讜诪讗讛 讜讻讜' 讜注讜讚 讚讘讝讜讘 讻讛"讙 诇讗 讗砖讻讞谉 讗诇讗 讻砖讛讟驻讛 讘讻祝 诪讗讝谞讬诐 讜讻讜'. 专"诇 讜讝讛 诇讗 砖讬讬讱 讘讟驻讛 砖转讻专讬注:


讘讗"讚 讚讛讗 诇诪爪讜专注 谞诪讬 讙讜专诐 讜讻讜'. 专"诇 讜讗"讻 诪讗讬 拽讗诪专 讗讬诇讬诪讗 讘讝讘 讙专讬讚讗 讜讻讜' 讗诇讗 驻砖讬讟讗 讘讝讘 诪爪讜专注 讜讻讜' 讛讗 讘诪爪讜专注 谞诪讬 转拽砖讛 讘讗讞专讬诐 讙讜专诐 讟讜诪讗讛 诇注爪诪讜 诇讻"砖 讜谞"诇 讚诇驻讬 讛讗诪转 讙诐 讘讝讘 注爪诪讜 讗讬谉 讛讝讜讘 诪讟诪讗 讘诪砖讻讘 讜诪讜砖讘 讚诇讗 砖讬讬讱 讘讟驻转 讛讝讘 诪砖讻讘 讜诪讜砖讘 讗诇讗 砖讛转讜住' 诇拽讜砖讟讗 讚诪诇转讗 讚拽讚拽讜 诇讛讻专讬讞 讛注谞讬谉 诪转讜讱 住讜讙讬讗 讚砖诪注转讬谉:


讚"讛 诇注讜诇诐 讗讬诪讗 诇讱 讜讻讜' 转讬诪讛 讚诪"诪 转驻砖讜讟 讜讻讜'. 拽讜砖讬讗 讝讜 诇讗 砖讬讬讻讗 讗诇讗 诇转讬专讜抓 讛专讗砖讜谉 砖讻转讘讜 讛转讜住' 诇注讬诇 讘讚祝 砖诇驻谞讬 讝讛 讚"讛 诪拽讜诐 讝讬讘讛 诪注讬谉 讛讜讗 讚诇驻讬 讛转讬专讜抓 讛砖谞讬 诇讗 砖讬讬讱 诇讛拽砖讜转 诇"诇 拽专讗 诇讟诪讗 讘讝讘 讚注讚 讻讗谉 诇讗 诪讘注讬讗 诇谉 讗讬 讛讜讛 诇讬讛 讚讬谉 诪注讬谉 讘诪爪讜专注 讗诇讗 诪砖讜诐 讚讗砖讻讞谉 讚讝讘 讗讬转 诇讬讛 讟讜诪讗讛 讞诪讜专讛 讘讝讘 讻诪讜 讘专讜拽讜 讜诪讬诪讬 专讙诇讬讜 讻讚诇注讬诇:





讞讻诪转 砖诇诪讛

讙诪' 诪讛 讝讘 讙诪讜专 诪讟诪讗 讘诪砖讗 讗祝 专讗讬讛 专讗砖讜谞讛 砖诇 诪爪讜专注 诪讟诪讗 讘诪砖讗 讗诪专 专讘 讛讜谞讗 讻讜' 讻爪"诇:


专砖"讬 讘讚"讛 讜讗讬转 讚诪驻专砖讬 讻讜' 讗讜 诇讗 诇讬诪讚 注诇 讻讜' 讛讝讘 讟诪讗 诇讗讞专讬诐 讻讜' 讛讚"讗:


讘讚"讛 诪讟诪讗 讘讗讜谞住 讻讜' 讜讟讜诪讗转 注专讘 讘拽专讬 讻讜' 讻爪"诇:


讘讚"讛 讘讜讚拽讬谉 讗讜转讜 讜讘诪砖讗讜讬 讻讜' 讛住"讚:


讘讚"讛 讝讘 讞讚讗 讻讜' 诪讟诪讗 讘讗讜谞住 诪讻讗谉 讜讗讬诇讱 讻讜' 讛讚"讗:


转讜住' 讘讚"讛 诇注讜诇诐 讗讬诪讗 诇讱 讻讜' 讚讛讬讬谞讜 讻诪讜 讙讚讬讜谉 诇砖讬诇讜讞 讚诇讗 诪讟诪讗 讘诪砖讗 讻讜' 讻爪"诇. 讜谞"讘 讛专诪讘"诐 驻讬专砖 讘驻"拽 讚讝讘讬诐 砖讙讚讬讜谉 讛讜讗 砖诐 诪拽讜诐 讜砖讬诇讜讞 讛讜讗 讛谞讛专 讻诪讜 诪讬 讛砖讬诇讜讞 讻诇讜诪专 砖专讗讛 讛讝讘 专讗讬讬讛 讗讞转 讻砖讬注讜专 讛讛诇讬讻讛 砖讬讻讜诇 讗讚诐 诇讛诇讜讱 诪讙讚讬讜谉 诇砖讬诇讜讞 讜专"砖 驻讬专砖 砖讙讚讬讜谉 讛讜讗 讻讜' 讘' 诪诇讜转 讙讚 讛讜讗 注"讝 砖谞讗诪专 讛注讜专讻讬诐 诇讙讚 砖诇讞谉 讜讬讜谉 讛讜讗 讘谞讬 讬讜谉 讻诇讜诪专 注"讝 砖诇 讬讜谉 砖谞拽专讗转 讙讚 讻讜':





专砖"砖

专砖"讬 讚"讛 讗诇讗 讘讝讘 诪爪讜专注. 砖讛专讬 诪讞诪转 谞讙注讜 讛讬讛 诪讟诪讗 讘诪砖讗 讻讜'. 讻爪"诇:



专砖"讬 讚"讛 讜讗讬转拽讜砖 诪爪讜专注. 讜讛讻讬 诪砖诪注 讻讬 讬讛讬讛 讻讜' 讗讜转讜 讛讝讜讘 讟诪讗 诇讗讞专讬诐 讜诇讘注诇讛. 讻爪"诇:



专砖"讬 讚"讛 诪讟诪讗 讘讗讜谞住. 讜讟讜诪讗转 注专讘 讻拽专讬. 讻爪"诇:



专砖"讬 讚"讛 讘专讘讬注讬转. 讚讛讗 诪讻讬 讞讝讬 转专转讬 讻讜'. 讻爪"诇:



转讚"讛 诇讗讞专讬诐. 讜讗讬谞讜 诪讟诪讗 讗诇讗 讗讜"诪. 诇讻讗讜专讛 讗讬谞讜 诪讜讘谉 讚讛诇讗 讙诐 诪砖讗 讛讝讘 讗讬谞讜 诪讟诪讗 讗诇讗 讗讜"诪. 讜讗讜诇讬 讻讜讜谞转诐 注诇 讗讚诐 砖讛讬讛 讘注诇讬讜谞讜. 讚讗诐 讛讬讛 谞拽专讗 诪砖讗 讛讬讛 诪讟诪讗 讘讙讚讬诐 讜讻诇讬诐 讻讚转谞谉 讘驻"讛 讚讝讘讬诐 诪"讘 讜诪"讜. 讜注驻"讬 诪砖"讻 诇注讬诇 (诇讙 讘) 讘讚"讛 讘讻讜转讬 讜注诪砖"讻 砖诐. 诪砖讗"讻 注诇讬讜谞讜 讗讬谞讜 诪讟诪讗 讘讙讚讬诐 讜讻诇讬诐 讚讬讟诪讗 讟讜诪讗讛 拽诇讛 诪砖诪注 诇注讬诇 (诇讙):



砖诐 讘讗"讚 讜注讜讚 讚讘讝讜讘 讻讛"讙 讻讜'. 注讬' 诪讛专砖"讗. 讜诪砖诪注 诪讚讘专讬讜 讚讗讬诇讜 讛讬讛 拽讜专讗 讻讛"讙 诪砖讗 讛讜讛 讗"砖. 讜讝"讗 讚讛专讬 诪讜讻讞 诪转讜住' 讚驻' 讗"讚 (住讝 讘) 讘住讚"讛 砖讻谉 (讛讘') 诪诪砖"讻 讚讛讗 讚拽转谞讬 谞讬砖讗 诇讗 拽讗讬 讗诪爪讜专注. 讚诪爪讜专注 讗讬谞讜 诪讟诪讗 讘诪砖讗 讻诪讜 讘讛讬住讟 讜讚诇讗 讻讛专诪讘"诐 砖讛讘讬讗 讛转讜讬"讟 讘驻"讗 讚讻诇讬诐 诪"讚. 讜讻谉 讛讟讬驻讛 讚讝讬讘讛 讙"讻 讗讬谞讛 诪讟诪讗讛 讘诪砖讗 讜讘讛讬住讟 (讜讚诇讗 讻讛诪讛专砖"讗) 注讬' 讘讛专注"讘 讘驻"讗 讚讻诇讬诐 诪"讘. 讜诇讻讗讜专讛 讛"谞 讚诇讝讛 讻讜讜谞讜 讛转讜住' 讘诪砖"讻 讚讘讝讜讘 讻讛"讙 诇讗 讗砖讻讞谉 讻讜' 讜专"诇 讚讝讛 讜讚讗讬 讟讛讜专. 讗诇讗 讚诇驻"讝 讬拽砖讛 诪砖"讻 讜讘砖讗专 讟讜诪讗讜转 讻讜' 讻讙讜谉 诪讜"诪 讻讜' 讚讛讗 诇诪爪讜专注 谞诪讬 讙讜专诐 讻讜' 转讬驻讜拽 诇讛讜 讚讝讜讘 讗讬谞讜 注讜砖讛 诪讜"诪 讻讚诪讜讻讞 讘专"驻 讚诐 讛谞讚讛 讘讙诪专讗:



转讚"讛 诇注讜诇诐. 讚讛讬讬谞讜 讻诪谉 讙讚讬讜谉 诇砖讬诇讜讞. 讻爪"诇:





讛讙讛讜转 讬注讘"抓

专砖状讬 讚讛 讜讗转拽讬砖 讜讻讜壮 诇讬讻讗 讝讜讘 诇讜讘谉 诇诪讬诇驻讬讛 讻爪"诇:


讚状讛 讘专讘讬注讬转 讜讻讜壮 讚讛讗 诪讻讬 讞讝讜 住讜转专 讻爪状诇:





讙诇讬讜谉 讛砖"住 - 专讘讬 注拽讬讘讗 讗讬讙专

讙诪' 讜讗拽砖讬讛 专讞诪谞讗 诪爪讜专注. 注' 驻住讞讬诐 住讬 注"讘 转讚"讛 砖讻谉:


砖诐 专讘谞谉 诇讗 讚专砖讬 讗转讬诐. 注"诇 诇讝 注"讗 转讚"讛 谞拽讟讬谞谉:


砖诐 讛讝讘 讞讚讗. 诇拽诪谉 谞讛 注"讘 讜谞讝讬专 住讛 注"讘:


转讜住' 讚"讛 讗祝 讜讻讜' 转讬诪讛 讗"讻 诇注讬诇. 讜讻谉 转诪讛 讛专"谉 讜讛谞讬讞讛 讘转诪讬讛 讜讗谞讬 讘注专 讜诇讗 讗讚注 诪拽讜诐 诇拽讜砖讬讗 讝讜 讛讗 讬"诇 讚讛讻讬 讗诪专 讗讘讬讬 讚讝讛讜 讜讚讗讬 讛讚讬谉 讚诪讟诪讗 讚讗祝 讗诐 诇讗讜 诪注讬谉 讛讜讗 讗"讗 诇讜诪专 讚讗讬谞讜 诪讟诪讗 讚讛讗 讗拽砖讬讛 专讞诪谞讗 诪爪讜专注 诇讝讘 讙诪讜专 讜讗"讻 诪讜讻讞 注讻"驻 讚诪讟诪讗 讜讘讗诪转 讬讛讬' 诪讜讻讞 诪讚住"诇 诇讘"讛 讚讝讻专 讗讬讬转专 诪讜讻讞 讚诪拽讜诐 讝讬讘讛 诪注讬谉 讛讜讗 讜诇讗 爪专讬讱 拽专讗:





讞讬讚讜砖讬 讞转"住

诇讗讞专讬诐 讙讜专诐 讟讜诪讗讛 驻讬专砖"讬 讘转讞转讜谞讜 砖诇 讝讘 谞"诇 讚讛讜讛 住"诇 诇专砖"讬 诇注谞讬谉 讟讜诪讗转 诪砖讗 诇讗 爪专讬讱 拽"讜 诪诇讗讞专讬诐 讙讜专诐 讟讜诪讗讛 讗诇讗 诪拽"讜 讟讛讜专 讘讟讛讜专 讟诪讗 讘讟诪讗 讜讻拽讜' 转讜住' 诇拽诪谉 谞"讛 注"讘 讛谞"诇 讗诇讗 注"讻 讘注讬 诇诪讬诇祝 拽"讜 讙诐 诇注诇讬讜谞讜 砖诇 讝讘 讜诇注谞讬谉 讗讜讻诇讬谉 讜诪砖拽讬谉 讜诪讬讜砖讘 谞诪讬 拽讜' 转讜住' 砖注讬专 讛诪砖转诇讞 讬讜讻讬讞 诇驻诪"砖 诇注讬诇 讚诪讛 诇砖注讬专 讛诪砖转诇讞 砖讗讬谞讜 诪讟诪讗 讗讜讻诇讬谉 讜诪砖拽讬谉 讜爪"诇 讻讬讜谉 讚拽讗讬 讘诪砖讗 诇讗 驻专讬讱 诪讗讜讻诇讬谉 讜诪砖拽讬谉 讗讘诇 诇砖讬讟转 专砖"讬 讚注讬拽专 讛讬诇驻讜转讗 诪注诇讬讜谞讜 砖诇 讝讘 砖讗讬谞讜 讗诇讗 讘讗讜讻诇讬诐 讜诪砖拽讬诐 讗"讻 诇讗 诪爪讬 诇诪讬驻专讱 诪砖注讬专 讛诪砖转诇讞:


讗诇讗 驻砖讬讟讗 讘讝讘 诪爪讜专注 诪"砖 转讜住' 讚诇注谞讬谉 诪砖讻讘 讜诪讜砖讘 讙讜专诐 讟讜诪讗讛 诇讝讘 拽砖讛 讗"讻 讻讬讜谉 讚讛拽"讜 诪讜注讬诇 诇注谞讬谉 诪砖讻讘 讜诪讜砖讘 讗"讻 诪讻"砖 讚诪讟诪讗 讘诪砖讗 讗诇讗 注"讻 讚诇拽讜砖讟讗 讚诪讬诇转讗 讗讬谞讜 注讜砖讛 诪讜"诪 讜讻诪"砖 转讜住' 诇拽诪谉 谞"讛 注"讗 讚"讛 砖注讬专 讛诪砖转诇讞 讜讻讜' 讜拽"诇:

